Ηράκλεια οδός

Η Ηράκλεια οδός ήταν μεγάλη σε μήκος οδός στη Νότια Ιταλία της οποίας η διάνοιξη και επίστρωσή της έγινε επί των Ρωμαίων Αυτοκρατόρων Διοκλητιανού και Μάξιμου.

Αφετηρία της Ηράκλειας οδού ήταν το «Τούκιτο» της Σαμνίτιδας, στη συνέχεια συναντούσε την Αππία οδό, που ακολουθούσε για ορισμένο μήκος και στη συνέχεια δια της Αππουλίας έφθανε στη Βρεττία όπου και ενωνόταν με την Ποπλία οδό.

Την ονομασία της οδού αυτής έδωσαν οι Ρωμαίοι, αποκαλώντας την «Via Herculiana» από σεβασμό στη παράδοση, που ήθελε ως τον πρώτο εμπνευστή και δημιουργό της τον Ηρακλή όταν μετέφερε απ΄ αυτήν τα βόδια του Γηρυόνη.

Κατηγορία:Ιστορική γεωγραφία Κατηγορία:Ρωμαϊκή οδοποιία